Tere tulemast vaatama saadet "Evangeelium Andrew Wommackiga"
mis räägib Jumala armust ja tingimusteta armastusest.
Siin aga Andrew Wommack isiklikult.
Tere tulemast taas me saatesse!
Jätkan täna õpetamist Rooma kirja põhjal,
mille kohta olen välja andnud ka audioseeria
"Evangeelium - Jumala vägi"
ning raamatu "Arm - evangeeliumi vägi",
sest tahan, et see tõde jõuaks inimesteni.
Evangeeliumi tõde õpetab Jumala armust
ja see on ka see, millest oleme juba rääkinud.
Oleme siiani katnud 6,5 peatükki Rooma kirjast,
mida on liiga palju, et hakata seda uuesti kokku võtma.
Kuid olgu öeldud,
et Rooma kirja õpetus on muutnud maailma;
see on muutnud totaalselt mu enda elu
ja ma usun, et kui haarad kinni neist tõdedest,
saab see ka muutma sinu elu.
Sa ehk loodad, et õpetaksin edukuse, tervenemise või perekonna teemadel,
kuid need tõed selle kohta, kuidas lävida Jumalaga läbi armu
ja mitte tuginedes oma enda tegudele,
on kõige tuum.
See on see, mille kaudu Jumal vabastab oma väe.
Rooma 1:16 -
salm, millega alustasime kogu seda õpetussarja, ütleb:
"Sest ma ei häbene evangeeliumi,
see on ju Jumala vägi päästeks igaühele, kes usub."
Kui ükskõik, millises su eluvaldkonnas jääb vajaka väest,
siis võin garanteerida, et sul puudub arusaamine,
kuidas rakendada evangeeliumi - Jumala armu oma elus.
Osad pole ehk sellega nõus, mõeldes, et see ei vasta tõele
ja see on valearusaam evangeeliumist.
Nii olengi püüdnud viimastel kordadel selgitada,
mida tõeline evangeelium endast kujutab.
Muide, Paulus kirjutab Rooma kirja viies esimeses peatükis
nii kokkuvõtvalt ja kindlalt,
et evangeelium räägib sellest, kuidas võtta vastu kõik see,
mille Jeesus on meile oma armu läbi valmis pannud.
Paulus välistab igasuguse
oma tegudele tugineva suhte Jumalaga,
mis on tänapäeval nii levinud.
Ta välistab selle nii veendunult Rooma kirja viies esimeses peatükis,
esitades 6. peatükis küsimuse, mida me siis tegema peame?
Elama patus, et arm võiks täiega esile tulla?
Kuna Jumala armastus on tingimusteta,
ei pea sa tegema midagi, et sellest osa saada.
See aga tõstatab küsimuse, miks siis üldse elada püha elu?
Ja see on see, millest Rooma 6. peatükk räägib.
Oleme juba vaadanud läbi enam kui poole 6'ndast peatükist,
rääkides möödunud kord Rooma 6:16 põhjal.
Rooma kiri toob välja 2 põhjust, miks elada püha elu.
Esiteks on see me loomuses, sest me oleme surnud patule.
Meie uuestisündinud vaimul
pole mingit igatsust ega vajadust teha pattu.
Nii nagu ka 1. Johannese 3:3 ütleb:
"Igaüks, kellel on selline lootus tema peale,
puhastab ennast, just nagu tema on puhas."
Nii olen mitmeid kordi öelnud,
et me oleme saanud omale täiesti uue loomuse,
mistõttu tõeliselt uuestisündinud kristlase igatsus
on elada Jumalale.
See võib tekitada pisut jamasid,
sest me ju tegelikult ei näe, mis on sügaval inimese sees.
Samas see, mis on inimese südames, mõjutab tema tegusid.
Seetõttu ka, kui inimene on tõeliselt muutunud
oma loomuse poolest
ja tal on täiesti uus olemus,
siis tal peaks olema ka igatsus elada püha elu ja otsida Jumala palet.
See võib tunduda pisut segadust tekitav ja vastuoluline.
Mul on selle kohta teine õpetus, mida ei jõua täna siin jagada,
kuid olen võtnud erinevad kirjakohad nagu näit. 1. Korintlastele 15:56,
mis ütleb: "Ent patu vägi on Seadus."
Rooma 7. ptk.'s käsitleme neid salme lähemalt.
Rooma 7:9: "Mina elasin kunagi Seaduseta,
ent kui käsk tuli, siis virgus patt ellu."
Rooma 7:8: "Sest ilma Seaduseta on patt surnud."
See on täiesti omaette õpetus, millest täna ei räägi,
kuid Seadus või käsud on miski,
mis võib tegelikult anda patule hoogu juurde su elus.
Ehk siis, kui inimene elab religioosse käsuseaduse all
ja mitte tõelisest kristlusest ning tõelisest evangeeliumist lähtuvalt,
vaid religioosse käsuseaduse all,
siis see võib hoopis nõrgestada inimest
ja lasta patul võtta võimust ta elu üle.
Isegi, et ta on oma sisemuse poolest muutunud.
Nii et, on teatud pehmendavaid asjaolusid,
mis võivad takistada tõelise olemuse esiletulekut.
Kui aga oled tõeliselt uuestisündinud ja kogenud tõelist päästet...
Tahan väga rõhutada seda,
sest palju inimesed kuulutavad, et nad on kristlased,
kuid nad pole saanud osa tõelisest uuestisünnist.
Kui aga on toimunud ehe ja tõeline pöördumine,
peaks see ka mõjutama inimese tegusid.
Kui just religioossed sidumised, õpetused ja mis iganes muu
sind kinni ei hoia.
Nii on väliselt inimest vaadates raske öelda,
kas ta olemus on muutunud või mitte.
Rooma 6 aga ütleb,
et kõige esimene põhjus, miks me peaks elama püha elu,
pole selleks, et teenida välja Jumala heameelt ja soosingut
ning saada oma palvetele vastuseid nagu tavaliselt õpetatakse.
Vaid me elame püha elu selleks, et see on me loomuses,
me oleme muudetud.
Me peaksime elama püha elu,
kuna see on tõeliselt uuestisündinud uskliku igatsus.
Elada Jumalale.
See on üks võimas tõde.
Rooma 6:16 on salm, millega eelmine kord lõpetasime
ja mis ütleb: "Eks te tea,
et kelle kuulekusse teie end loovutate orjaks,
kelle sõna te kuulate, selle orjad te olete -
olgu patu orjad surmaks või kuulekuse orjad õiguseks!"
Teine põhjus, miks elada püha elu, on selles,
et sa ei annaks saatanale ligipääsu oma ellu.
Saatan kasutab me pattu ära.
Olen seda juba varem öelnud, kuid ütlen veelkorra,
sest see on vastupidine religioossele kristlusele,
mis ei kuuluta armu ja Jumala evangeeliumit.
Nii on nii levinud ütlemine, et kui patt tuleb kristlase ellu,
siis Jumal pöördub sust' ära.
Osad ütlevad lausa, et Ta hülgab su täienisti
ja kui sureksid selles nö tagasilangenu seisus,
läheksid põrgusse.
Teised ütlevad, et päris põrgu sa küll ei lähe
ja su pääste jääb kehtima,
kuid Jumal ei õnnista sind ega vasta su palvetele.
Ta ei ole osaduses sinuga, kuna oled räpane astja
ja Ta ei saa kasutada räpast astjat.
Kõik need arvamused on suht sarnased.
Johannese 4:24 aga ütleb: "Jumal on Vaim
ja kes teda kummardavad,
peavad teda vaimus ja tões kummardama.”
Oma vaimus hoiad sa alal
oma õige olemise ja pühaduse Jumala ees.
Efeslastele 1:13 ütleb, et sa oled kinnitatud Püha Vaimu pitseriga.
Jumal on vaim ja vaatab su peale vaimus.
Patt ei saa tungida su vaimu ega rikkuda sind vaimu poolest,
mistõttu sul on endiselt võimalus tulla julgelt Jumala armu trooni ette.
Isegi siis, kui oled pattu teinud, sest su vaim pole sellest rikutud.
Rooma 6:16 põhiselt aga oled sa löönud ukse pärani valla,
et saatan saaks tulla su füüsilise ihu sisse,
tuues kaasa haigusi ja hädasid,
igasugu jamasid su suhetesse, tööpaika jne. jne.
Ka oled sa andnud saatanale ligipääsu oma tunnetele
ja sellele osale, mis puudutab su isiksust.
Nii tabavad sind depressioon, meeleheide, häbi, süütunne
ja kõik muud sellised lood.
Seega, teine põhjus, miks elada püha elu,
ei ole selleks, et olla Jumalale meelepärane.
Sa oled Talle meelepärane läbi selle, mida Jeesus on teinud
ja läbi selle uue inimese, kelleks sa oled Kristuses saanud.
Sest Jumal on vaim ja näeb sind vaimus.
Kuid samas pole sa ka ainult vaim.
Sul on ka hing ja ihu ja sa elad füüsilises maailmas.
1. Peetruse 5:8 on öeldud,
et saatan käib ringi kui möirgav lõvi, otsides neid, keda neelata.
Ta ei saa kõiki neelata,
kuid seetõttu ta otsibki võimalusi, kus ja kuidas seda teha.
Nii et, kui sina alistud patule oma elus,
siis Rooma 6:16 kohaselt oled sa alistunud saatanale,
kes on selle patu autor.
Johannese 10:10 ütleb:
"Varas ei tule muu pärast kui varastama ja tapma ja hukkama."
Kui annad saatanale killukesegi maad oma elus,
kasutab ta seda hoobilt ära,
tuues su ellu nii palju hävingut ja segadust kui vähegi võimalik.
Nii et, ära ela patus!
Kuna aga 2/3 meist koosneb ihust ja hingest
ja patune loomus on programmeerinud me meeled valesti,
tänu millele meil on igasugu suhtumisi ja tundeid,
mille me pagasina oma kristlikku ellu kaasa võtame,
siis seetõttu me ka kukume läbi vahel.
Kui aga kukud läbi ja arvad, et Jumal pöördub sust' ära
ega taha sinuga enam mingit pistmist teha,
siis on oluline endale meelde tuletada,
et su vaim on endiselt õige Jumala ees
ja sa pole midagi kaotanud.
Sa võid endiselt minna julgelt Tema armutrooni ette.
Samas aga on ka oluline mõista,
et saatanal on ligipääs su ellu, kui annad talle selleks võimaluse.
Nii et, lõpeta patus elamine.
Rooma 6:17: "Aga tänu Jumalale, et te olite küll patu orjad,
aga nüüd olete saanud südamest kuulekaks sellele õpetusele,
millesse teid on juhatatud
ja patust vabastatuna olete saanud õiguse teenriteks."
Kui mul vaid oleks aega minna tagasi kõigi nende asjade juurde,
millest oleme juba varasemalt rääkinud,
kuid mul pole seda aega.
Samas peaksid vaatama need saated TV7 arhiivist üle,
sest selles, et meid on vabastatud patust,
peitub üks tohutu tõde.
Rooma 6:7 ütleb: "Sest kes on surnud, see on patust vabaks mõistetud."
Samas see ei tähenda tingimata, et oled patust vaba.
Vabastatud ja vaba olemisel on teatud vahe.
Rääkisin sellest ka möödunud korral.
Meid kõiki on uuestisünni kaudu vabastatud,
kuid see, kas ka elad vabana, sõltub sellest, mida sa tead
ja sellest, kas oled uuendanud oma meeli.
Üks oluline osa on mõista ka tõde,
et su vana patune loomus on läinud.
Sinus pole enam ühtki osa,
mis kuuluks saatanale, oleks patuga seotud
või määratud pattu tegema.
Sa oled muutunud oma sügavaima seesmise olemuse poolest,
mistõttu kui vaid uuendaksid oma meeli,
näeksid ka seda muutust, mis on leidnud aset su vaimus
ja mis avaldab mõju nii su mõtte- kui teguviisile.
On need alles ühed võimsad tõed!
Mul pole aega, et neid uuesti üle käia,
aga kui sa pole neist varem kuulnud, siis palun hangi endale see õpetus.
Rooma 6:18: "Patust vabastatuna olete saanud õiguse teenriteks."
Patust vabastatu olemine ei tähenda seda,
mis juhtus automaatselt su uuestisünni hetkel,
vaid mis juhtus peale su uuestisündi,
kus hakkasid uuendama oma meeli
ja õppisid tundma tõde, mis tegi su vabaks.
Sa oled hakanud muutma oma eluviisi ja hävitavaid harjumusi,
mis andsid saatanale ligipääsu su ellu.
Rooma 6:18: "Patust vabastatuna olete saanud õiguse teenriteks.
Ma räägin inimlikul kombel teie loomuse nõtruse pärast.
Sest nii nagu te oma liikmed andsite orjaks rüvedusele ja ülekohtule,
et teha ülekohut,
nõnda andke nüüd oma liikmed õiguse teenritena pühitsuse jaoks."
Kui ta ütleb: "Ma räägin inimlikul kombel",
siis ta otsekui ütleb: "Siin pole tegu vaimuliku loogikaga,
vaid maise loogikaga."
Kuna aga enamus inimesi on maised, tulebki rääkida nende keeles.
Ehk Paulus ütles: "Ma eeldavasti ei kasutaks sellist keelt,
kui oleksite vaimulikud
ja suudaksite mõista minu poolt öeldut."
Kuid Paulus tuleb nende tasandile, öeldes:
"Nõnda nagu te teenisite kogu oma südamest saatanat,
nõnda teenige nüüd kogu südamest Jumalat."
Ta ütleb, et tegelikult ei peaks isegi võrdlema seda,
kuidas te kord teenisite saatanat ja nüüd teenite Jumalat,
kuid enamus inimesi saab sellest võrdlusest aru.
Enamus inimesi olid enne uuestisündi täiesti saatana meelevalla all.
Nad ei uurinud Piiblit, ei palvetanud ega püüdnud teha seda, mis õige.
Kogu nende tähelepanu oli saatanal ja nad järgnesid ning kuuletusid talle,
olles oma himude ja vihkamise mõju all.
Pidevalt.
Kuid Paulus ütleb,
et nüüd tuleb samal moel, aga vastupidises suunas
pühendada end Jumalale,
et järgida teda kogu oma südamest.
See on see mõte, mida ta püüab edasi anda.
Rooma 6:20 on tõeliselt võimas.
Loodan südamest, et saad pihta sellele,
mida järgnevate salmidega ütlen.
Rooma 6:20: "Sest kui te olite patu orjad..."
Mäletad, salm 17 ütles,
et me olime patu orjad enne oma uuestisündi.
Salm 20: "Sest kui te olite patu orjad, siis te olite vabad õigusest."
Mida see tähendab,
et inimesed olid enne uuestisündi vabad õigusest?
Kas see tähendab, et inimene, kes pole uuestisündinud
ja kes ei oma suhet Jumalaga ei suuda teha midagi head?
Kindlasti mitte pole see nii.
Kui vaatad enda ümber, võid näha kõrge moraaliga inimesi,
kes kohtlevad teisi hästi,
kes annetavad heategevuseks ja aitavad teisi.
Jumalata inimene võib ka teha midagi head,
kuid mida siinne salm ütleb, on,
et see hea tegu, mida Jumalata inimene teeb,
ei muuda ta enda patust loomust.
Sa ei saa kogeda uuestisündi vaid tänu sellele, et teed head.
Sa võid muuta oma välist käitumist,
kuid oma seesmise olemuse poolest oled ikka patune
ja mitte uuestisündinud.
Seetõttu ka, kui sured, pole vahet, kui palju head oled teinud-
Jumal hindab sind selle põhjal,
kas oled pöördunud oma patusest loomusest,
pühendanud end Talle ja võtnud vastu uue loomuse.
2. Korintlastele 5:17:
"Niisiis, kui keegi on Kristuses, siis ta on uus loodu,
vana on möödunud, vaata, uus on sündinud."
See räägib su vaimust.
Kui koged uuestisündi,
kõrvaldab Jumal sinust su patuse loomuse
ja asendab selle püha ning õiglase loomusega.
Nii taandub kõik sellele, mis toimub sügaval su sees,
mitte su välistele tegudele.
On olemas nö häid patuseid ja halbu patuseid,
kuid kõik patused lähevad põrgusse,
kui nende sügavaim loomus pole muutunud läbi suhte Jeesusega.
On see alles üks võimas väide.
Kuid samas väga tõene väide.
Nii et, see ei tugine su enda headusele.
Jumalata inimene võib teha häid asju,
kuid mitte need head asjad ei muuda su loomust,
mille järgi oled endiselt saatana laps
ja mille tõttu pead uuesti sündima nagu Johannese 3 ütleb.
Nii et, see on selge.
Usun, et enamus kristlasi on minuga selles osas nõus,
mida just ütlesin Rooma 6:20 kohta.
Rooma 6:22 kasutab sama sõnavara,
olles samas peatükis ja samas kontekstis,
kuid kasutades seda hoopis vastupidisel moel.
Kui võtad vastu selle, mida Rooma 6:20 ütleb,
et Jumalata inimene võib teha head,
aga need head teod ei muuda ta loomust,
siis pead ka aktsepteerima 22. salmi, kus on öeldud:
"Nüüd aga, kui te olete vabastatud patust
ja saanud Jumala teenriteks, te kannate vilja pühitsuseks.
Ja selle tulemus on igavene elu."
Kui salm 20. rääkis patu orjadest, mis tähendab aega enne uuestisündi,
siis salm 22 räägib Jumala teenritest ja sellest, et oled uuestisündinud.
Kui salm 20 ütleb, et see tähendab olla vaba õigusest,
siis see tähendab, et su head teod ei suuda muuta su patust loomust.
Kui nõustud salmiga 20,
pead nõustuma ka salmiga 22,
kus on öeldud: "Te olete vabastatud patust."
Kas see tähendab, et kristlane, kes on nüüd Jumala teener,
pole enam võimeline tegema pattu?
Ei. Kristlased on endiselt võimelised tegema pattu
nõnda nagu mittekristlased on võimelised tegema häid tegusid.
Kuid nii nagu need head teod ei suuda muuta patuse loomust,
nõnda ei suuda ka need patused asjad,
mida kristlased teevad,
muuta tõeliselt uuestisündinud kristlase loomust.
Sinu loomus jääb ikka endiseks - õigeks Jumala ees.
Ja see on väga võimas.
On inimesi, kes võtavad omaks vaid ühe külje kogu loost.
Evangeelsed fundamentalistid
või kuidas iganes kutsuda neid raudselt raiuvaid kuulutajaid,
kes ütlevad, et pead olema uuestisündinud -
nad on nõus sellega, mida Rooma 6:20 ütleb.
Sellega, et vahet pole, kui palju head teed -
sa pead muutuma oma seesmise olemuse poolest,
kogedes uuestisündi.
Pead sündima uuesti ja panema oma usu Jeesusesse.
See on see, mida nad kuulutavad, kuid see on nagu mündiga on lood.
Kui nõustud sellega, et mündi üks pool on ehtne,
pead leppima ka sellega, et mündi teine poolgi on ehtne.
Pead leppima tõsiasjaga, et mündil on kaks külge.
See põhimõte siin Piiblis pole vaid ühekülgne.
Sa ei saa nõustuda vaid Rooma 6:20'ga,
et pead uuesti sündima,
kuna su headus ei saa muuta su patust loomust.
Sa ei saa nõustuda vaid sellega, eirates mündi teist poolt salmis 22,
mis ütleb, et nüüd, kui oled uuestisündinud,
ei saa su halvad teod muuta su püha loomust.
See ei saa muuta fakti, et oled õige Jumala ees.
Oma vaimus hoiad sa alal oma pühaduse
ja õige olemise Jumalaga,
sõltumata oma patutegudest.
Just nõnda nagu sa ei saa muuta oma heade tegudega
oma patust loomust.
Sa pead selleks uuesti sündima.
Imeline!
Ma ei tea, kas suutsin selgitada seda mõistetaval moel,
aga kui ma seda kõike nägin,
tugevdas see veelgi enam mu arusaamist,
et Jumal näeb mind läbi selle, kes ma olen Kristuses
ja mitte läbi mu tegude.
Sest Jumalata inimene - ükskõik, kui palju head ta ka ei teeks,
ta on siiski hüljanud Jeesuse.
Kui aga võtad Jeesuse vastu, muudab see su loomuse.
Kui aga inimese sügavaim loomus pole muutunud,
pole ka vahet, kui hästi Jumalata inimene ei elaks.
Sest kes see ikka tahaks olla parim patune, kes põrgusse läheb?
Kõik on pattu teinud ja jäänud ilma Jumala aust.
Ma olin nõus selle osaga, sest mulle õpetati seda lapsest saati.
Tean paljusid kirjakohti, mis seda kõike kinnitavad.
Kuid kui nõustud selle tõega, pead nõustuma ka täiendava tõega,
et kui oled uuestisündinud
ja tõeliselt muudetud oma sügavaima olemuse poolest,
siis isegi, kui teed midagi rumalat - kui teed pattu ja kukud läbi,
siis see ei muuda sinu õiget loomust tagasi patuseks.
Nii nagu sinu head teod ei saa sind muuta patusest õigeks.
Sa pead vaimselt uuesti sündima
ja kui seda teed,
kuulub sulle Jumala pääste sõltumata su tegudest.
On see alles võimas!
Lihtsalt erakordne!